Tuholaisia kulkeutuu koteihin ja kiinteistöihin muun muassa elintarvikkeiden, tavaroiden ja käytettyjen huonekalujen mukana sekä matkailun seurauksena. Tiettyjen tuholaisten läsnäolo voi kuitenkin kieliä puutteista rakennuksissa tai niiden läheisessä ympäristössä. Esimerkiksi jyrsijät viihtyvät luonnostaan ihmisten läheisyydessä, jossa niille riittää ravintoa ja suojapaikkoja.